K O R R A L D U S

Haapsalu,								  05. aprill 2012 nr 212

Kasutusloa väljaandmine Mulla tn 1
ehitise kasutamiseks

Läbi vaadanud OÜ Universaalhall (registrikood 11723842) ja Haapsalu Linnavalitsuse poolt esitatud kirjaliku ühistaotluse nr 2982 Haapsalu linnas Mulla tn 1 kinnistul (katastritunnus 18301:013:0053) asuva Universaalse Spordihalli (ehitisregistri kood 120587263) kasutamiseks kasutusloa saamiseks ning juhindudes ehitusseaduse §-dest 32-37, Haapsalu linna ehitusmääruse § 27, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b :

1.	Ehitus- ja planeerimisosakonnal väljastada kasutusluba Haapsalu linnas Mulla tn 1 kinnistul (katastritunnus 18301:013:0053) asuva Universaalse Spordihalli (ehitisregistri kood 120587263) kasutamiseks. 
2.	Kasutusloale kanda ehitise kasutamise otstarveteks:
a.	Spordihall, võimla (puuudvad kohad pealtvaatajatele) (12652)
b.	Lasketiir (12656)
c.	Hostel (12123)
3.	Korraldus teha teatavaks OÜ Universaalhall esindajale (Tarmo Tuisk) korralduse koopia ja kasutusloa üle andmisega ning linnavalitsuse ehitus- ja planeerimisosakonnale (Reimo Reimer) ja maakorraldus osakonnale (Marju Kohtring).
4.	Korraldus avalikustada väljapanekuga linnavalitsuse kantseleis.
5.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.
6.	Korraldus jõustub teatavakstegemisest. 

Urmas Sukles									
Linnapea				Erko Kalev
				Linnasekretär